20. novembar

20. novembar / studeni (20. 11) jest 324. dan godine po gregorijanskom kalendaru (325. u prestupnoj godini). Do kraja godine još je 41 dan.

 Događaji 
 1272 – Edvard I okrunjen za kralja Engleske, nakon smrti njegovog oca Henrika III.
 1531 – Zemaljskim mirom iz Kappela propisano konfesionalno cijepanje Švicarske. Odluka o vjeri prepuštena je svakom kantonu.
 1612 – Potpisan Nasuh-pašin sporazum između Osmanlijskog Carstva i Safavidskog Carstva.
 1818 – Južnoamerički revolucionar i državnik Simon Bolivar objavio nezavisnost Venecuele od Španije.
 1873 – Ujedinjeni rivalski gradovi Budim i Pešta i tako je nastala mađarska prijestonica Budimpešta.
 1903 – Demonstracije u Beogradu protiv režima kralja Aleksandra Obrenovića.
 1910 – Meksička revolucija: Francisco I. Madero proglasio se predsjednikom te pozvao na revoluciju i svrgavanje meksičke vlade.
 1917 – Ukraijna proglašena republikom.
 1919 – U Berlinu ilegalno počeo Prvi međunarodni kongres omladinskih organizacija 13 zemalja na kojem je osnovana Komunistička omladinska internacionala.
 1923 – Garrett Morgan patentirao prvi automatski semafor.http://www.enchantedlearning.com/inventors/page/m/morgan.shtml
 1945.
 Počelo suđenje 24 nacistička kriminalca u Palači pravde u Nürnbergu.
 Saveznička Kontrolna komisija dozvolila preseljenje šest miliona Nijemaca iz Austrije, Poljske i Mađarske u Zapadnu Njemačku.
 1952 – Prvi zvanični putnički let preko Sjevernog pola iz Los Angelesa u Kopenhagen.
 1959 – Generalna skupština Ujedinjenih nacija usvojila Deklaraciju o pravima djeteta, kojom su proklamovana jednaka prava za svu djecu, bez obzira na rasu, vjeru, porijeklo i spol.
 1962 – Predsjednik SAD John Kennedy ukinuo američku blokadu ´Kube, čime je formalno okončana Kubanska raketna kriza.
 1966 – Premijera mjuzikla Cabaret na Broadwayju u New Yorku.
 1985 – Microsoft objavio svoj prvi Windows 1.0.
 1994 – Vlada Angole i pobunjenici u Zambiji potpisuju Protokol iz Lusake te time završava građanski rat koji je trajao 19 godina.
 1998.
 Lansirana Zarja, prvi modul Međunarodne svemirske stanice.
 Sud u Afganistanu oslobodio Osamau bin Ladena optužbe za bombaške napade na američke ambasade u Keniji i Tanzaniji.
 1999 – Kina lansirala svoju prvu svemirsku letjelicu.
 2003.
 Detonirano nekoliko bombi u Istanbulu; bombe uništile britanski konzulat.
 Michael Jackson uhapšen zbog navodnog seksualnog iskorištavanja maloljetnika.

 Rođeni 
 18. vijek 
 1752 – Thomas Chatterton, engleski pjesnik

 19. vijek 
 1834 – Franjo Kuhač, hrvatski etnomuzikolog i muzički historičar
 1858 – Selma Lagerlöf, švedska književnica
 1864 – Erik Axel Karlfeldt, švedski pisac
 1889 – Edwin Hubble, američki astronom

 20. vijek 
 1903 – Aleksandra Danilova, ruska balerina
 1904 – Jevgenija Ginzburg, ruska književnica
 1912 – Otto von Habsburg, austrijski političar i nadvojvoda
 1914 – Emilio Pucci, italijanski modni kreator
 1924 – Benoît Mandelbrot, francuski matematičar poljskog porijekla
 1925 – Maja Plisecka, sovjetska plesačica
 1937 – René Kollo, njemački tenor
 1938 – Toma Zdravković, srbijanski pjevač
 1942 – Joe Biden, američki političar, 47. potpredsjednik i 46. predsjednik SAD-a (novoizabrani)
 1948 – Barbara Hendricks, američka sopranistica
 1953 – Halid Bešlić, bosanskohercegovački pjevač
 1956 – Bo Derek, američka glumica
 1961 – Urmas Kaldvee, estonski biatlonac
 1966 – Hristo Vodeničarov, bugarski biatlonac
 1972 – Corinne Niogret, francuska biatlonka
 1983 – Lana Gojak, hrvatska glumica
 1988 – Dušan Tadić, srbijanski nogometaš
 1989 – Eduardo Vargas, čileanski nogometaš

 Umrli 
 1910 – Lav Tolstoj, ruski književnik
 1952 – Benedetto Croce, italijanski filozof, političar, historičar umjetnosti i književni kritičar
 1975 – Francisco Franco, španski general i diktator
 1976 – Trofim Lisenko - sovjetski agronom i biolog
 2006 – Robert Altman, američki režiser, scenarist i producent
 2016 – Boško Kućanski, bosanskohercegovački kipar
 2017 - Borivoj Galić, profesor fizičke i primijenjene hemije na Prirodno-matematičkom fakultetu UNSA i reprezentativac bivše Jugoslavije u rukometu

 Praznici 
 Međunarodni dan djeteta

 Reference 

 Vanjski linkovi 

 Na današnji dan (20. novembar), BBC.co.uk 
 Na današnji dan (20. novembar), nytimes.com 

*-20